അമ്മ ജനറല് സെക്രട്ടറി ആരെ പേടിച്ചാണ് ഒളിച്ചിരിക്കുന്നത്?, ജോജു തെരുവില് ആക്രമിക്കപ്പെട്ടപ്പോള് അമ്മയിലെ ആരും തിരിഞ്ഞുനോക്കിയില്ലെന്ന് ഗണേഷ് കുമാര് മലയാള സിനിമാ അഭിനേതാക്കളുടെ സംഘടനയായ അമ്മ യ്ക്കതിരെ കെ.ബി. ഗണേഷ് കുമാര് എം.എല്.എ. ജോജു ജോര്ജ് തെരുവില് ആക്രമിക്കപ്പെട്ടപ്പോള് അമ്മ യിലെ ആരും പ്രതികരിച്ചില്ലെന്ന് ഗണേഷ് കുമാര് കുറ്റപ്പെടുത്തി. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം അമ്മയുടെ വൈസ് പ്രസിഡന്റ് കൂടിയാണ് ഗണേഷ് കുമാര്. അമ്മയുടെ സമീപനം മാറ്റണമെന്നും ഗണേഷ് ആവശ്യപ്പെട്ടു. അമ്മയുടെ ജനറല് സെക്രട്ടറി ആരെ പേടിച്ചാണ് ഒളിച്ചിരിക്കുന്നതെന്നും അദ്ദേഹം ചോദിച്ചു. സംഘടനയുടെ മീറ്റിംഗില് പ്രതിഷേധം അറിയിക്കുമെന്നും അദ്ദേഹം പറഞ്ഞു. ഇടവേള ബാബുവാണ് സംഘടനയുടെ ജനറല് സെക്രട്ടറി. കോണ്ഗ്രസിനെതിരേയും ഗണേഷ് കുമാര് വിമര്ശനമുന്നയിച്ചു. സ്ത്രീകള് വഴി തന്നെ കുടുക്കാനും കോണ്ഗ്രസ് ശ്രമിച്ചിട്ടുണ്ടെന്ന് എം.എല്.എ പറഞ്ഞു. തിങ്കളാഴ്ച എറണാകുളത്ത് ഇടപ്പള്ളി മുതല് വൈറ്റില വരെ റോഡ് ഉപരോധിച്ചുള്ള കോണ്ഗ്രസിന്റെ സമരത്തില് വന് ഗതാഗതക്കുരുക്കുണ്ടായിരുന്നു. ഇതില് പ്രതിഷേധിച്ചാണ് നടന് ജോജു സമരത്തെ ചോദ്യം ചെയ്തത്.